Alegzandra/wili-2018-roplus huggingface dataset:
Staden vart ein del av Det osmanske riket i 1517 i lag med resten av Palestina. Amqa stod oppført i osmanske skattelister i 1596 som ein del av Akko nahiya (underdistrikt) i Safad liwa', med eit folketal på 215. Alle innbyggjarane var muslimar. Landsbybuarane betalte skatt for avlingar som kveite, bygg, oliven, bomull og frukt, og andre typar varer, som geiter og bikubar.

Heathrow Terminal 4 undergrunnsstasjon er ein stasjon på Piccadilly-linja som ligg under London lufthamn, Heathrow i London. Han er ein del av London Underground.

Under Freddie Mercury Tribe Concert i 1992 spelte dei gjenverande medlemmane i Queen i lag med Bowie og Annie Lennox (for Mercury) songen. Dette vart sidan gjeven ut på DVD i 2002, ti år etter konserten.

Soldatane visste kva som gjekk føre seg og var budde. Fleire nytta ventetida til å kvesse bajonettar og knivar, seier Arild Hjerde, som då var løytnant og sjef ved Elvenes Grensestasjon. Etter fire dramatiske dagar trekte stridsvognene seg attende, og den norske beredskapen vart oppheva 11. juni. Forsvaret heldt alt offisielt materiale om hendinga og junidagane i 1968 i løynd fram til desember 1999, men i 2017 skal mykje vera oversendt Riksarkivet.

Melilla var ein fønikisk og seinare punisk busetnad kalla Rusadir. Seinare vart han ein del av den romerske provinsen Mauretania Tingitana. Gjennom dei neste hundreåra var høyrte han til vandalane, Austromarriket og vestgotarar. Melilla var ein del av Kongedømet Fez då Juan Alonso Pérez de Guzmán, kjend som Guzmán el Bueno, den tredje hertugen Medina Sidonia erobra han i 1497. Eit par år tidlegare (1492) hadde Castilla fått kontroll over Kongedømet Granada, den siste resten av Al-Andalus.

St. Petersburg-traktaten vart inngått 5. mai 1762 og enda striden i sjuårskrigen mellom Kongedømet Preussen og Russland. Avtalen kom etter at tsar Peter III overtok trona og gjorde at Fredrik den store av Preussen kunne konsentrere seg om dei andre fiendane sine.

Karpefamilien eller cyprinidane er ein stor familie karpefisk som lever i ferskvatn, stundom brakkvatn, over heile verda (naturleg i Nord-Amerika, Eurasia og Afrika). I Noreg kjenner me familien frå m.a. mort, ørekyt, karpe, karuss og karpe. Familien omfattar 2010 kjende artar fordelt på 210 slekter.

Tradisjonelt har Puffinus vore gruppert saman med Procellaria og Calonectris i gruppa lirer. Men nyare resultat har slått fast at slekta er tilsynelatande parafyletisk, dels svært nær Calonectris, og dannar ein klade med to føreslåtte slekter Pseudobulweria og Lugensa skilt ut frå Pterodroma-petrellar. Ein fersk studie deler Puffinus-slekta i to separate kladar eller undergrupper, Puffinus og Neonectris. Puffinus er dei mindre Puffinus-lirene, havlire, dverglire og tropelire til dømes, og Neonectris er dei større Puffinus-lirene som grålire. I 2004 blei det gjort framlegg om at Neonectris vert splitta ut i si eiga slekt, Ardenna, og sju tidlegare Puffinus-lirer er no skilt ut til Ardenna.
Magallanes (spansk: Provincia de Magallanes - «Magellan-provinsen») er ein av dei fire provinsane i Región de Magallanes y de Antártica Chilena i Chile. Provinsen dekkjer den sørlegaste delen av Fastlands-Chile, heilt ned til Magellansundet i tillegg til dei nordlegaste av øyane i Eldlandet. Dei største av øyane er Santa Inés-øya, Desolación-øya, Dawson-øya, Aracena-øya og Clarence-øya. I sør grensar provinsen til den chilenske provinsen Eldlandet, i nord til Última Esperanza.

Ragarock vert ikkje normelt rekna som ein spesifikk musikksjanger, men heller eit generelt aspekt av all rock som har ein tydeleg påverknad av indisk klassisk musikk. Sidan dei indiske elementa hovudsakleg er avgrensa til rock i 1960-åra, er det meste av ragarocken òg avgrensa til denne tida, men ein finn òg rock som er kraftig påverka av indisk musikk etter 1960-åra.

Salah Ed-Din-borga eller Qal'at al-Sahyun (arabisk Qal’at Salah Al-Din ) er ein borgruin i det vestre Syria ca. 24 km austom hamnebyen Al-Ladhiqiyah (Latakia), i eit terreng med høge fjell, på ei høgd mellom to ravinar og omgjeve av skog.

Kloritt er ei gruppe mineral som i likskap med glimmerar lèt seg spalte opp i tynne flak på grunn av ein sjiktgitterstruktur. Spalteflaka er fleksible, men ikkje elastiske som hos glimmer.

I Den norske kyrkja vert sokneprestar tilsette av bispedømmerådet med prostiet som tenestedistrikt og eit eller fleire sokn som særskilt arbeidsområde. Presten står under tilsyn av ein biskop, og har prosten som næraste overordna. Soknepresten kan vere overordna ein kapellan. Soknepresten leier prestetenesta i soknet eller sokna han har som sitt særskilte arbeidsområde. Her har han eller ho òg ansvaret for samordning med verksemda i soknerådet. Soknepresten har ansvar for å føre kyrkjebok. Soknepresten har buplikt i prestebustad i soknet.

Vonde Visu er det andre albumet til musikaren Stein Torleif Bjella. Det vart gjeve ut på Oh Yeah! 24. februar 2011. For Vonde Visu vann Bjella Spellemannsprisen i kategorien «Viser».

Ved det jødiske sedermåltidet blir det ofte lagt eit steikt lammebein på sederfatet, til minne om pesah-offeret ein utførte ved Tempelet i Jerusalem.

Halvorsen var son til ein bakar. Han tok eksamen på elektrolina ved Risør yrkesskole i 1962 og ved Arendal maskinistskole i 1964. Deretter gjekk han Sørlandets tekniske fagskole i Grimstad og tok i 1968 fagbrev som elektromontør. Sidan var han elektroinstallatør i Åmli, med eige firma frå 1972. Han var områdesjef 1985-94 i Heimevernet, med kapteins grad.

På 1980-talet marknadsførte Lahti seg sjølv som "Lahti the Business City", til og med byorkesteret fekk nytt namn, Business City Orchestra, heilt til dei fann ut at namnet ikkje passa til klassisk musikk, og orkesteret fekk namnet Lahti Sinfonia. Lahti satsa elles på kultur i denne perioden og bygde teaterhus, lensbibliotek, og eit kombinert AOF-senter og universitetsutdanningssenter ikkje langt unna biblioteket og teateret. I tillegg bygde byen universitets- og utviklingssenteret Neopoli og konserthuset Sibeliustalo ved breidda av sjøen Vesijärvi.
Isambard Kingdom Brunel (9. april 1806–15. september 1859) var ein britisk ingeniør. Brunel var med på ei rad byggjeprosjekt i Storbritannia. Mellom anna bruer, dampbåtar, jarnvegar og tunnelar. Han er mest kjend for bygginga av Great Western Railway, den store vestjarnvegen, mellom vestre England og Wales og London.

Spelet vart opphavleg gjeve ut for PlayStation 3 og seinare PlayStation 4. Det vart lansert 13. mars 2012 på PlayStation Network for PlayStation 3, medan PlayStation 4-versjonen vart gjort tilgjengeleg 21. juli 2015. Seinare vart òg ein «Collector's edition» av spelet sloppe ut for både PlayStation 3 og PlayStation 4, med noko meir innhald enn versjonen frå PlayStation Network. I løpet av den første veka etter lanseringa på PlayStation 3, vart det det raskaste seljande dataspelet i Nord-Amerika og Europa. Denne rekorden er enno ikkje slått (2015).

Grensa mellom Tyskland og Sveits går langs midten av den nedre delen av elva. Den tyske byen Konstanz ligg på begge sider av den øvre delen av elva.

I 1990 blei dei to departementa reorganisert. Dei to nye departementa var Kyrkje- og kulturdepartementet og Utdannings- og forskingsdepartementet.

Minerala er hydroksylhaldige silikat av aluminium, magnesium og jarn, med generell formel (Mg,Fe,Al)6(Al,Si)4O10(OH)8. Einskilde klorittar kan òg innehalde nikkel, mangan, krom eller litium.

Balaena Valley er ein slak dal, fylt med is, som ligg aust for Suspiros Bay vest på Joinville Island. Han vart kartlagt av Falkland Islands Dependencies Survey i 1953–54. «Balaena» (med kapteinen Alexander Fairweather) var ein av kvalbåtane frå ein Dundee som vitja Joinville-øyane i 1892–93. Namnet vart nytta i 1956 av UK Antarctic Place-Names Committee og kjem frå plasseringa nær Cape Kinnes 6,5 km i sørvest. Robert Kinnes var ein skipseigar og handelsmann frå was Dundee som utrusta desse skipa for reisa deira til Antarktis.

Nanchang er eit regionalt midtpunkt for jordbruksproduksjonen i Jiangxi. Ris og appelsinar er dei største salsvarene. Ford Motor Company har ein fabrikk i Nanchang, og samarbeider med Jiangling Motor om bygging av varebilen Ford Transit. Fleire av industriverksemdene er sysselsett med delproduksjon til fly- og bilindustrien, metallurgi, elektromekanikk, samt med tekstil, tradisjonell kinesisk medisin og farmasøytika.

Dysanalytt er ein niobhaldig varietet, medan loparitt inneheld lantanoider og natrium i staden for kalsium (kjent frå syenittpegmatitt i Lågendalen ved Larvik).

Eldgjá (isl. uttale eld-gjao) er ein vulkan og ein elvedal på Island. Eldgjá og dei nærliggande Laki-kratera er ein del av det same vulkansystemet som Katla sør i landet. Eldgjá tyder «eldgjel» på norsk.

Dei fleste arabiske bygningane i Amqa vart øydelagde av den israelske armeen seint i 1950-åra etter ordre frå den israelske regjeringa. Moskéen og skulehuset vert i dag nytta som lager.
I hoffet var Conti ofte involvert i produksjonen av skodespel og støtta Illustre Théâtre, truppen til Molière, økonomisk i den tidlege karrieren deira. Conti levde livet og under ei burdsdagsfeiring for kongen på slottet i Versailles pådrog han seg syfilis frå ei prostituert kvinne, noko han førte vidare til kona si og som skulle påverka han dei siste åra av livet sitt. Lite var kjend om sjukdommen på denne tida, og han trudde han var straffa av Gud for det nære samarbeidet med skodespelarar og musikarar, som vart sett på som botnen av det franske samfunnet på denne tida. Han trekte derfor attende den økonomiske støtta og gjekk inn i Compagnie du Saint-Sacrement.

Likt tidlegare titlar i Total War-serien har spelet to modusar: slag og einspelarkampanje. Slag kan bli spela som enten fleirspelar, brukardefinerte scenario eller historiske scenario som simulerer verkelege historiske slag, slik som slaget ved Arsuf ogslaget ved Agincourt. Slag er også ein del av einspelarkampanjen.

Viken har utdanning frå Statens trafikklærerskole, og han dreiv Levanger trafikkskole 1976–1982. Frå 1982 er han gardbrukar med mjølkekyr og skogsdrift i Mosvik. Han har elles politisk grunnopplæring, Høyres lederskole I og II, og 1. kandidatskolering i samband med stortingsval og fylkestingsval.

Eskimogåsa er ein ekstremt sjeldan gjest i Vest-Europa. Men det er òg mogleg at mange av observasjonane utanfor Amerika er av parkfuglar som har flykta.

Sjølv om byen i dag stort sett er tom, bur det eit fåtal folk i husa markerte med skilt som seier at «Eigaren av dette huset bur her». Arbeidarar på vakt og administrativt personell i evakueringssonen er i dag stasjonerte i byen. Før evakueringa budde det kring 14 000 innbyggjarar i byen. Byen Slavutytsj vart bygt spesifikt for å huse dei evakuerte menneska i Tsjernobyl og Prypjat.

Francesco Maria Veracini drog tilbake til Firenze i 1723, der han skreiv eit oratorium. I 1733 reiste han til London igjen, der han opptrådde og skreiv fire operaer: Adriano in Siria, La Clemenza di Tito, Partenio og Roselinda. Denne siste operaen hans var skriven etter Shakespeare-stykket As You Like It, eit uvanleg utgangspunkt for ein opera på denne tida.

«Lay Down Sally» er ein song av Eric Clapton, skriven av Clapton, Marcy Levy og George Terry. Han vart gjeven ut på albumet Slowhand i 1977 og sidan som singel. Singelen nådde tredjeplassen i USA. Songen er ein countryrock song spelt i same stil som J. J. Cale. Clapton har sagt at andre medlemmar i bandet, som Carl Radle frå Oklahoma, George Terry, Jamie Oldaker og andre påverka songen.

Ein remiksa versjon (kalla «Rah Mix») vart gjeven ut i desember 1999 for å promotere Queen sitt Greatest Hits III og nådde 14. plass på den britiske singellista. Denne remiksen inneheld òg nye songar skriven av Brian May og Roger Taylor.
Seerhein («Rhinensjøen») er ei om lag fire kilometer lang elv ved Bodensjøen. Ho renn frå Øvre Bodensjøen til Nedre Bodensjøen. Vassnivået i den nedre delen av innsjøen ligg om lag 30 cm lågare enn i den øvre delen. Elva vert rekna som ein del av Rhinen, som renn ut i Bodensjøen som Alpenrhein (Alperhinen) og vidare ut frå innsjøen som Hochrhein. Seerhein oppstod etter den siste istida, for om lag 11 500 år sidan. Ei stund etter denne perioden fall vassnivået i Bodensjøen om lag ti meter og dei grunne delane vart trøølagde. Somme delar av Seerhein har same karakter som ein innsjø.

Håvard Klemetsen (fødd 5. januar 1979) er ein norsk kombinertrennar som representerer Kautokeino Idrettslag. Klemetsen er fødd i Kautokeino og busett i Trondheim. Han vann VM-gull for Noreg i lagtevlinga i ski-VM 2005 i Oberstdorf og VM-bronse i Sapporo to år seinare. I 2011 fekk han individuelt ein fjerdeplass i ski-VM i Oslo, og i 2014 tok han OL-gull i Sotsji saman med resten av kombinertlaget. Klemetsen har pr dato vunne ein verdscupsiger og er noregsmeister to gongar. Han har sin styrke i hoppbakken, og har leia fleire kombinertrenn føre langrennsdelen.

Bakomstilt null etter desimalane er vanlegvis ikkje naudsynt, men vert stundom nytta i vitskapen for å syne til ein viss nøyaktigheit. Sjølv om 0,080 og 0,08 er numerisk like, vil 0,080 i ingeniørvitskap indikere ein feil på opp til ±0,0005, medan 0.08 indikerer ei måling med feil opp til ±0,005.

Historisk har Jidda vore kjend for vekslarane sine, og den største av desse (sjeik Salem Bin Mahfouz) grunnla den første banken i Saudi-Arabia, National Commercial Bank (NCB).

Ein auke i temperaturen nær overflata kan til dømes auke fordampinga. Dette kan igjen føre til eit meir vidstrakt skydekke. Auka skydekke kan så minke solstrålinga som når bakken, og dermed gje lågare overflatetemperatur igjen. Det er eit døme på negativ tilbakekopling og inkluderer ikkje langbølgja stråling eller adveksjon i havet eller atmosfæren, som ein òg må ta omsyn til i det totale klimasystemet.

Uspantansk er eitt av tre mayiske språk som har utvikla kontrastiv tone; dei to andre er yukatansk og ein dialekt av tzotzil. Uspantansk skil mellom høg og låg tone.

«Kooks er ein song skriven av David Bowie frå 1971 for albumet Hunky Dory. Bowie skreiv songen til den nyfødde sonen Duncan Jones. Songen var ein etterlikning av Neil Young frå tidleg i 1970-åra. Bowie lytta til ei Neil Young-plate heime då han fekk melding om at sonen var fødd. Mindre enn ei veke etter fødselen spelte Bowie songen på BBC. På plateomslaget stod det skrive ved sidan av songen, «For Small Z.»
Moshaven vart praktisk talt øydelagd under Palestinaopprøra i 1929 og måtte fråflyttast. I 1930 vart han grunnlagd på ny som ein moshav av veteranar frå Den jødiske legionen og kibbutzar, hovudsakleg medlemmar frå Kfar Giladi og Merhavia. I folketeljinga i 1931 var det 62 busette hus og eit folketal på 206 jødar, 4 kristne og 2 muslimar. Etter det vart oppdaga vatn, vart Be'er Tuviya ein av dei mest velståande moshavane i landet. Under andre verdskrigen vart mange av medlemmane i moshaven med i den britiske hæren. Under den arabisk-israelske krigen i 1948 vart moshaven nytta av Det israelske forsvaret som base for soldatar som kjempa mot Egypt i Negev.

Dei noverande grensene rundt det spanske området rundt festninga vart fastsett i avtalar med Marokko i 1859, 1860, 1861 og 1894. Seint på 1800-talet var Melilla den einaste autoriserte handelssenteret på Rif-kysten mellom Tetuan og grensa til Algerie.

Distriktet har 15 kommunar. I tillegg til Olten er desse Boningen, Däniken, Dulliken, Eppenberg-Wöschnau, Fulenbach, Gretzenbach, Gunzgen, Hägendorf, Kappel, Rickenbach, Schönenwerd, Starrkirch-Wil, Walterswil og Wangen bei Olten.

Ein versjon spelt inn av David Bowie i 1995 vart gjeven ut på bonusplata som følgde somme versjonar av Outside - Version 2. Dette konsertopptaket finst òg på singelen «Hallo Spaceboy» i 1996.

Mount Dearborn er eit fjell, 2300 moh, mellom Mount Littlepage og den nordlege delen av Willett Range i Victoria Land. Det vart namngjeve av Advisory Committee on Antarctic Names i 1964 etter John Dearborn, ein biolog ved McMurdo-basen, 1959 og 1961.

Dette er ei liste over presidentar i Norges Sjakkforbund. Presidentane blir valde på den årlege kongressen i Norges Sjakkforbund, for eit år i gongen. Presidentane leiar arbeidet i Norges Sjakkforbund saman med sentralstyret og andre tillitsvalde.

Jidda har lenge vore ein hamneby. Sjølv før han vart ein hamneby for Mekka, var Jidda eit handelssenter i regionen. På 1800-talet vart varer som perlemor, skjelpaddeskal, røykjelse og krydder ofte eksporterte frå byen. Utanom dette vart det importert mange varer til byen som skulle vidare til Suez, Afrika eller Europa. Mange varer som passerte gjennom Jidda var ikkje ein gong mogeleg å skaffe i byen eller i Arabia.

Denne artikkelen inneheld stoff som er offentleg eige frå United States Geological Survey-artikkelen «Razor Point» (innhald frå Geographic Names Information System).

Michael Fonfara (fødd 11. august 1946) er ein kanadisk tangentspelar som er mest kjend for å ha vore medlem av banda The Electric Flag og Rhinoceros i 1960-åra. I 1970-åra spelte han mykje med Lou Reed og frå 1990 og fram til i dag har han vore medlem av Downchild Blues Band.
«Anonymous coward» eller «Anonym feiging» er eit pseudonym som vert gitt til anonyme kommentatorar på webloggar, som tillèt folk å ikkje registrere seg. Denne praksisen oppstod på Slashdot, der den mildt nedsetjande frasen er meint å skulle overbevise anonyme til å logge inn. Nokre weblogg-motorar, slik som Scoop nyttar frasen «Anonymous Hero» («Anonym helt») i staden, kanskje for å unngå konfrontasjonar rundt namnet. Plastic.com, eit anna populært oppslagstavlesamfunn, nyttar det sterkare «Anonymous Idiot» (Anonym idiot).

Jahren sat i leiande posisjonar i Rakkestad i 50 år. Han var mellom anna formann 1888-1907 i Smaalenenes Skyttersamlag og i Rakkestad Brandkasse frå 1898 til han døydde 39 år seinare. Frå 1908 til -16 var han ordførar i heradet, og overformyndar i tida 1916-25. Nasjonalt var han nestformann i Norske Melkeprodusenters Landsforbund frå 1918 til 1927.

Namnet tar utgangspunkt i ein e-post Språkrådet sende til Ny Tid i oktober 2006, eit svar som førte til stor mediedebatt. Språkrådet likestilte i e-posten omgrepa «nordmann» og «etnisk norsk», noko dei fekk mykje kritikk for. Etter lengre debatt måtte Språkrådet beklage innhaldet i e-posten. Ny Tid oppretta prisen som ein reaksjon på Språkrådet sitt definisjon av omgrepet «nordmann».

Klimaet i Palmerston North er temperert med maksimum dagtemperaturar om sommaren på 22 °C og 12 °C om vinteren. I gjennomsnitt når temperaturane over 25 °C 20 dagar i året. Den årlege nedbøren er kring 960 mm med regn omkring 5% av tida. Der er i gjennomsnitt 200 nedbørsfrie dagar i året.

Gjert er eit mannsnamn som kjem frå ei nedertysk kortform av Gerhard. Namnet finst også med skrivemåtane Gerd, Gert, Geert og Giert. Gjert og Gerhard har namnedag den 19. juli.

Frå 1500-talet var det handelshus med gjestgjeveri og jektefart på staden. Perioden 1856-1904 heldt sorenskrivaren for Nord-Helgeland til på Saura, den store rettsbygninga, nybygd i 1880-åra, står framleis. Før Handnesøya fekk ferjesamband hadde Saura, 64 km sjøveg vest-sørvest for Mo i Rana, anløp av rutebåt i lokalfart.
Wigert byrja på Centralteatret i 1937 som «Bassanio» i Kjøpmannen i Venedig, og fekk fast engasjement ved Nationaltheatret i 1938, der han debuterte i Finn Halvorsen sitt Abrahams offer og fekk særs gode kritikk. Han spelte «Leander» i Ludvig Holberg sitt Henrik og Pernille og «Tom» i Glassmenasjeriet. Vidare spelte han i Molières Tartuffe og Alexander Kiellands Tre par. Den første Ibsen-rolla hadde han som «dr. Fjeldbo» i De unges forbund, så følgde Jean-Paul Sartres Skitne hender, Candide, Romeo, «Mortimer» i Maria Stuart, keisar Julian i Kejser og Galilæer (kritikarprisen). Han spelte i Finn Havrevolds Uretten, og vidare i Katt på hett blikktak, Spansk trekant, Somerset Maughams Cirkelen, «Rosmer» i Rosmersholm, Dødsdansen av August Strindberg, «Leicester» i Maria Stuart, Hamla, «assessor Brack» i Hedda Gabler, «Helmer» i Et dukkehjem, Peer Gynt, «Daniel Hejre» i De unges forbund, Seks personer søker en forfatter av Luigi Pirandello (regi av Ingmar Bergman), «kong Filip» i Don Carlos, John Gabriel Borkman, «Big Daddy» i Katt på hett blikktak, Agilulf den visa i Ea Hans. Kincks drama med same tittel, og «sir Milne» i Underskriften, for å nemne nokre av dei viktigare rollene hans. Han gjekk av med pensjon på Nationalheatret i 1986.

Ivar Aasen hadde da solid erfaring med målføregransking etter å ha gjeve ut Det norske Folkesprogs Grammatik i 1848. Mauritz Aarflot sette idéen i Ivar Aasen da han vitja Åsen-garden den 19. november 1850; den 10. februar 1851 byrja Ivar Aasen å skrive på dømesamlinga, og 24. mai same året gjorde han unna sistekorrekturen.

Hoftun er eit gardsnamn som òg er nytta som slektsnamn. Gardar med namnet Hoftun finn ein i krinsen Herad i Gol kommune i Hallingdal, og i Suldal kommune i Ryfylke i Rogaland.

Distriktet Olten er eitt av ti distrikt i kanton Solothurn i Sveits, og ligg kring byen Olten. I lag med distriktet Gösgen, dannar det valkrinsen Olten-Gösgen. Det har i overkant av 50 000 innbyggjarar.

Snorres Edda fortel at Særimne er ein gris som sjølv om blir eten om dagen, er like heil, og levande, om kvelden. I Grímnismál, som Snorre siterer, er det uklart kva dyr Særimne er. I Gylfaginning seier Snorre: Andhrímnir heitir steikarinn, en Eldhrímnir ketillinn (Andrimne heiter kokken, og Eldrimne kjelen).

Eskimogås (Chen rossii eller Anser rossii) er ein nordamerikansk gåseart som saman med snøgås (Chen caerulescens) og keisargås (Chen canagicus) gjer ut for den biologiske slekta Chen. Mange autoritetar anerkjenner ikkje Chen og reknar desse tre artane inn i slekta Anser. Dette er den minste av dei arktiske gjæsene.

Prestetenesta var tidlegare organisert lokalt gjennom prestegjeld. Ordninga vart fasa ut frå 2004. Før utfasinga hadde prostiet desse prestegjelda:
Musikken i Journey er dynamisk og tett knytt saman med resten av spelet. Han reagerer på det spelaren gjer, og forsterkar dermed effekten av handlinga i spelet. Komponisten Austin Wintory jobba tett saman med dei andre utviklarane av spelet for å oppnå dette. Musikken vart gjeve ut som eige album, først digitalt og seinare fysisk, etter suksessen til spelet. Albumet med musikken vart òg veldig populært, og kom blant anna på topp 10-lista på iTunes i meir enn 20 land.

Under oljeboomen i 1970- og 1980-åra vart det auka fokus på å sette ut kunst i dei offentlege områda i Jidda. Jidda har derfor mange moderne friluftsskulpturar og kunstverk, ofte i rundkøyringane. Her finst kunstverk av Jean/Hans Arp, César Baldaccini, Alexander Calder, Henry Moore, Joan Miró og Victor Vasarely. Dei syner ofte tradisjonelle saudiarabiske ting som kaffikanner, røykjelsesbrennarar, palmetre osv. Sidan islamsk tradisjon forbyr avbilding av levande vesen, særleg menneske, har det oppstått mykje kreativ, og stundom bisarr, kunst. Dette omfattar eit gigantisk geometrisett, ein enorm sykkel, og ei stor blokk med betong med bilar som kjem ut i forskjellige vinklar. Ein monumental skulptur av Aref Rayess er tileigna Allah (Gud).

«Tangerine» er ein folkrocksong skriven av Jimmy Page og framført av det engelske rockebandet Led Zeppelin. Han vart gjeven ut på albumet deira Led Zeppelin III i 1970.

«The Mad Hatter's Song» (1967), «Koeeoaddi There» (1968), «Three Is A Green Crown» (1968) og «The Half-Remarkable Question» (1968) av The Incredible String Band

Gelderland er ein provins i Nederland som ligg sentralt i austlege delar av landet. Adminstrasjonssenteret er Arnhem, men dei to byane Nijmegen og Apeldoorn har fleire innbyggjarar. Andre store byar i provinsen er Ede, Zutphen, Doetinchem, Harderwijk, Wijchen og Tiel.

Brawlers inneheld songar som dekkjer tema frå mislykka vennskap («Lie to Me», «Walk Away»), flaum og påfølgjande skadar («2:19»), bluesaktig gospel («Ain't Goin' Down to the Well», «Lord I've Been Changed»), sentimentale songar («Lucinda», «Sea of Love») og ein song om konflikten mellom Israel og Palestina («Road to Peace»).

Hesseng Flerbrukssenter er ein norsk offentleg grunnskule i Sør-Varanger kommune i Finnmark fylke. Han har 242 elevar i tolv skoleklassar, desse er fordelt på klassetrinn frå fyrste til sjuande. Skulen dekkjer heile barnetrinnet.

Jacques Le Goff (1. januar 1924–1. april 2014) var ein produktiv fransk historikar frå Toulon. Han arbeidde fram om alt med tida mellom år 1100 og 1300. Le Goff var ein leiande talsmann for Annales-skulen, ei historierørsle som legg vekt på langsiktige trendar framfor politikk, diplomati og krig, dei tema som dominerte i historieforskinga på 1800-talet. Frå 1972 til 1977 var han rektor ved École des hautes études en sciences sociales (EHESS). Le Goff hevda mellomalderen danna ein eigen sivilisasjon, åtskild både frå den greske og den romerske antikken på den eine sida, og frå den moderne verda.
The Daily Mirror, òg kalla The Mirror, er ei av dei større avisene i Storbritannia. Ho vart grunnlagd den 2. november 1903 av Alfred Harmsworth (seinare Lord Northcliffe), som på den tida også var eigar av Daily Mail, som «the first newspaper for gentlewomen». Avisa hadde kvinneleg redaktør, og innhaldet hadde minimalt med nyhende. Satsinga på damer vart ein stor fiasko, og avisa blei omlansert som The Daily Illustrated Mirror i 1904 med ein mannleg redaktør. På den tida låg hovudkvarteret til avisa i Carmelite Street i London.

Tydinga til avisa minka under leiinga til Lord Rothermere, bror av grunnlegjaren, som i mellomkrigstida støtta fascistiske rørsle i Storbritannia. Mot slutten av 1930-talet overtok Harry Bartholomew som direktør, og profilen til avisa vart omlagt til «sex, krim og sport». Under krigen markerte avisa si støtte til den meinige soldat og husmora, og næra seg idologisk Labour Party. Etter krigen gjekk avisa gjennom ein ny gullalder, med over 4 millionar eksemplar i 1949. Under styret til Cecil Harmsworth King gjekk avisa nye vegar i typografi og layout, framleis med stor vekt på bilete, sterke overskrifter og slåande framsider. King sørgde òg for å styrke avisa gjennom å bli medlem i medieselskapet International Publishing Corporation (IPC).

Historisk har Tittelsnes vore eit viktig knutepunkt i Sunnhordland. I etterkrigstida var det daglege avgangar med båt til Bergen, med buss vidare til Haugesund. Dette var då den raskaste vegen mellom dei to byane, med ei reisetid på fem timar. Det var òg bakeri og postkontor der. Tittelsnes brevhus vart opna i 1924, og lagt ned då Tittelsnes Postopneri opna i 1936. Postopneriet vart lagt ned i 1991.

Lahti (svensk namn: Lahtis, finsk namn: Lahti) er ein finsk by som ligg ved sørenden av Vesijärvi i Päijät-Hämeen landskap i Södra Finlands län. Lahti har omtrent 100 000 innbyggarar, og er den sjuande største byen i Finland og det femte største byområdet.

Denne artikkelen inneheld stoff som er offentleg eige frå United States Geological Survey-artikkelen «Lutz Hill» (innhald frå Geographic Names Information System).

Spelet vann fem prisar ved 2013 British Academy of Film and Television Arts, prisane var for kunstnerisk oppnåing, speldesign, fleirspelereigenskapar og musikken i spelet. Spelet vart òg nominert til prisane for beste spel, spelinnovasjon og beste spelhandling.

Den 13. mars 1997 var skulen Feurst frå Beit Shemesh på ein klassetur til Jordandalen og Fredsøya. Den jordanske soldaten Ahmed Daqamseh opna eld mot skulebarna og sju jenter på 13-14 år mista livet, medan andre vart skadd. Kong Hussein av Jordan kom til Beit Shemesh for å kondolere og be om tilgjeving for landet sitt.

Seierstad har gjeve ut bøkene Med ryggen mot verden (2000), Bokhandleren i Kabul (2002), Hundre og en dag (2003) og De krenkede (2007). Bokhandleren i Kabul er skrive etter metoden «deltakande observerande intervju». Metoden gjev djup innsikt i intervjuobjektet.

Keisarpalasset. Shinto-palasset til Keisar Meiji Jingus frå 1912. Det er berre opent for vitjande to dagar i året 1. januar og 23. desember. Det er omkransa av 100 000 eksotiske tre.
Same dag som kronginga hans i Frankfurt okkuperte austerrikske troppar Bayern og ungarske husarar plyndra München. Med fransk støtte kjemåa Bayern mot Austerrike i tre år, men klarte ikkje til slutt å drive austerrikarane ut. Då Karl VII døydde i München den 20. januar 1745 signerte etterfølgjaren hans som kurfyrste av Bayern, Maximilian III Josef, ein foreløpig fredsavtale med Austerrike. Men eit mektig krigsparti leia av Ignaz von Törring og støtta av Frankrike, ønskte å halde fram krigen.

Byen vart evakuert i 1986 som følgje av Tsjernobylulukka i Tsjernobyl atomkraftverk, 14,5 km mot nordvest. Atomkraftverket låg i Tsjernobyl rajon (Distrikt), men byen var ikkje bustad for arbeidarane på kraftverket. Då atomkraftverket vart bygt, vart Prypjat, ein større by som låg nærare kraftverket, bygt for å huse arbeidarane. Etter ulukka vart styret av Tsjernobyl rajon overført til nabodistriktet Ivankiv rajon.

Arkeologiske utgravingar viser at det i Lahti-området har vore busetnad allereie for 9000 år sidan, noko som gjer Lahti til den eldste kjende buplassen i Finland. Den fyrste gongen Lahti er nemnd i historiske kjelder, er i 1445. Lahti var likevel ein liten landsby i Hollola heilt til jarnbana mellom Riihimäki og St. Petersburg vart opna i 1870. Med jarnbana starta Lahti utviklinga til by.

Ein skil treet frå hengjebjørka ved at dunbjørka har enkelt sagtakka blad, små dunhår på årsskota og glatt never, òg på etter måten gamle stammar.

På 1900-talet vart byen kjend for si rolle for kommunististrørsla. Her gjennomførte kommunistane under leiing av Zhou Enlai den såkalla Nanchangoppstanden som braut ut 1. august 1927. Datoen 1. august vart seinare erklært som grunnleggingsdag for Folkets Frigjeringshær.

Lahti hadde ein kraftig vekstperiode etter andre verdskrigen, då det på grunn av den sovjetiske okkupasjonen av det karelske neset i vinterkrigen og den finske framhaldskrigen vart evakuert ca. 300 000 menneske. Dei aller fleste av innbyggjarane i Viborg kom til Lahti. Ein ny vekstperiode kom med sentraliseringa på 1960- og 70-talet, då dei store årskulla frå etterkrigsåra flytte til byane, også til Lahti. Denne veksten vart stoppa av depresjonen i 1975/1976 som kom som eit resultat av den fyrste oljekrisa. Dei store arbeidsgjevarane sette inn tiltak for effektivisering og strukturrasjonalisering, og folketalet kunne ikkje lenger auke som resultat av arbeidskraftsinnvandring.
Instituttet vart danna i 1930, etter at språka til folka i dei nordlege områda fire år tidlegare hadde vorte gjort til eit eige studieemne ved Instituttet for Austlege Studium ved Universitetet i Leningrad. I slutten av 1929 arbeidde lærarane for dei nordlege språka ved INS i fellesskap ut eit «Felles nordleg alfabet» («Edinyj severnyj alfavit»). Alfabetet var latinskbasert, og bestod av 32 bokstavar og eit sett med diakritiske teikn. Av praktiske (typografiske) grunnar gjekk dei likevel bort frå dei diakritiske teikna, og eit år seinare hadde dei eit nytt framlegg ferdig. 13. desember 1930 presenterte Presidiumet i den Vitskapleg-undersøkande Assosisjonen ved INS eit framlegg om eit nordleg alfabet i det Vitskaplege Rådet i VCK NA (Vsesojuznogo Centalnogo Komiteta Novogo Alfavita). Framlegget vart diskutert i same organ den 18. desember, godkjent 23.februar 1931, og endeleg godkjent av den vitskaplege sektoren ved Narkompros i mai same år.

Seinare spelte Queen inn eit tredje opptak av songen på Wembley Stadium i London i 1986. Dette vart gjeven ut på konsertalbumet/DVDen Live at Wembley Stadium. Igjen gjekk det rykte om at Bowie skulle dukke opp scenen. Eit anna opptak frå same turneen (frå konserten til Queen i Budapest) finst i ei redigert utgåve på albumet Live Magic frå 1986.

Zuma er fødd i Inkandla i KwaZulu-Natal i Sør-Afrika. Han var visepresident i Sør-Afrika frå 1999 til 2005 men måtte gå av etter skuldingar om valdtekt og korrupsjon. Han vart valt til leiar av African National Congress (ANC) i 2008. I desember i 2008 vart han på nytt tiltalt for korrupsjon.

Lopper legg mellom nokre hundre og fleire tusen egg. Egga blir klekte etter 2–18 dagar. Larven har bitande munndeler og langstrekt kropp med eit par skyvevorter på undersida av siste bakkroppsledd. I løpet av 13–15 dagar går larven gjennom tre hudskifte og oppnår ei lengd på 4–5 mm. Lopper har fullstendig forvandling og må gjennom eit puppestadium før dei blir vaksne og kjønnsmodne (imago).

Hamnsundhelleren er ein stor heller ved Grytafjorden i Haram kommune i Møre og Romsdal. Helleren ligg kring 60 meter over havet og vart danna då havet stod høgare enn i dag som ei brenningshole. I tillegg har frostvitring medverka til danninga av hola.

Haulaway Point er eit lite klippenes midtvegs langs nordaustsida av Stonington Island, like utanfor vestkysten av Graham Land i Antarktis. Det vart først kartlagd av U.S. Antarctic Service, 1939–41, Det vart kartlagd på ny i 1946–47 av Falkland Islands Dependencies Survey, som gav neset dette namnet fordi det var ein av dei bete stadane langs denne kysten til å lesse varer på land.

Oscar Fingal O’Flahertie Wills Wilde var fødd i Dublin, i ein anglo-irsk protestantisk familie. Foreldra var Jane Francesca Wilde, fødd Elgee, ein framgangsrik forfattar og irsk nasjonalist, og Sir William Wilde, ein leiande øyre- og augekirurg som skreiv bøker om arkeologi og folklore.

Isonzo er kjend for den unike aurearten Salmo trutta marmoratus (kalla marmoraure), som lever i det krystallklåre vatnet i dei øvre områda av elva. Arten er utryddingstruga på grunn av at andre fiskeartar vart sett ut i elva mellom dei to verdskrigane.
Church Nunataks er ei rekkje små nunatakar 1 nautisk mil nordaust for Mount Smethurst og 28 nautiske mil sørvest for Store Hånakken i Enderby Land. Dei vart kartlagde frå flyfoto tekne under Australian National Antarctic Research Expeditions-flyet i 1957, og vart namngjeven av Australian Antarctic Names and Medals Committee etter S.W. Church, sambandsoffiser på Wilkes-stasjonen i 1961.

Glenn Gregory var den einaste sonen til ein stålarbeidar og voks opp i Sheffield. Som tenåring ønskte han å bli skodespelar, men enda opp som fotograf i London i staden.

Glenn Peter Gregory (fødd 16. mai 1958) er ein engelsk songar og musikar. Han var med å starte Heaven 17 der han var frontmann, og han var medlåtksirvar og song på hitsongar som «Temptation» og «Come Live with Me».

Explorer 2 var ein amerikansk satellitt. Under oppskytinga 5. mars 1958 vart ikkje fjerdetrinnet på Jupiter-C-raketten kveikt, og satellitten nådde ikkje opp i jordbane.

Binn Peak er eit kjenneleg, klipperikt fjell med ei høgd opp mot 400 moh oppom Miers Bluff heilt sørvest på Hurd Peninsula på Livingston Island i Sør-Shetlandsøyane i Antarktis. Fjellet er kalla opp etter kaptein T. Binn, kaptein på den britiske selskuta «Minerva» som vitja Sør-Shetlandsøyane i 1820-21.

Ájos Kosmás (gresk Άγιος Κοσμάς) eller Kosmás o Etolós (gresk Κοσμάς ο Αιτωλός) er ein tidlegare kommune i periferieininga Grevená i periferien Vest-Makedonía i Hellas. Ájos Kosmás inngår frå 2011 som ei kommunaleining i kommunen Grevená.

Alfred Brendel vart fødd i landsbyen Wiesenberg i Tsjekkoslovakia. Landsbyen heiter i dag Loučná nad Desnou og ligg i regionen Olomouc i Tsjekkia. Som seksåring flytte familien Brendel til Zagreb i det noverande Kroatia. Under andre verdskrigen budde dei i Graz i Austerrike. Fjortenårige Alfred Brendel vart då sendt til Jugoslavia for å grava skyttargraver, men då han vart frostskadd vart han sendt på sjukehus. Brendel hadde fått pianoundervisning frå han var seks år gamal, og frå han var 14 studerte han piano og komposisjon ved konservatoriet i Graz i to år. Som pianist var han likevel stort sett sjølvlært.

Gjennom fire valperiodar, tida 1968-83, var Halvorsen medlem av kommunestyret i Åmli. Den siste fireårsbolken, 1980-83, var han også ordførar i kommunen. Frå 1976 var han i atten år medlem av Aust-Agder fylkesting, til dess han i 1993 vart vald til stortingsrepresentant. Han var då leiar av Nærings- og sysselsettingsstyret i Aust-Agder i seks år, 1985-91.

Tsjolakunst viser til kunst laga under Tsjolariket, ca. 850 til 1250. Av kunsten laga under tsjolaherskarane merker særleg tempelkompleks og formstøypte bronseskulpturar seg ut. Tempela blei smykka ut med skulpturar og tak- og veggmåleri, og er slik hovuddrivkrafta bak blomstringa av tsjolakunsten.

Strictly Genteel er eit samlealbum av Frank Zappa. Det fokuserer på dei meir klassiske og seriøse komposisjonane til Zappa, og er ein slags oppfølgjar til samlealbumet Strictly Commercial, som fokuserer meir på rockesongane med vokal. ALbumet vart gjeve ut i 1997.
Jeroboambreen er ein sørvestleg sidebre som flyt saman med Starbuckbreen like aust for Gabriel Peak, på austsida av Graham Land i Antarktis. Toponymet er eit av fleire i nærleiken gjeven av UK Antarctic Place-Names Committee frå Herman Melville-romanen Moby-Dick. «Jeroboam» var skipet som møtte båten «Pequod».

Noregsmeisterskapen i friidrett 1999, hovudmeisterskapen, vart avvikla på Byrkjelo stadion i Gloppen kommune dagane 6.-8. august 1999 med Breimsbygda Idrettslag som arrangør.

Klemetsen tok sin fyrste verdscupsiger 3. desember 2011 på Lillehammer. Det vart då hoppa i 100-metersbakken og gått 10 km langrenn, der Klemetsen spurtslo Alessandro Pittin frå Italia med to tidels sekundar. Knapt eit år seinare oppnådde Klemetsen sin andre pallplass i verdscupen, også då på Lillehammer, der han i ei kombinertøving med strafferundar vart slått av Magnus Moan med fem sekundar.

Karlsen representerte Sør-Trøndelag på Stortinget frå nyår 1954 til hausten 1965. I den fyrste av dei tre fireårs valbolkane Arbeidarparti-mannen var på Stortinget var han medlem i Protokollkomiteen, sidan hadde han plass i Samferdslekomiteen til han forlet Tinget i 1965.

Beagle 2 blei frigjeven ifrå Mars Express på veg mot Mars 19. desember 2003. Beagle 2 flaug so åleine mot Mars for fem dagar og var tenkt å entra marsatmosfæren morgonen den 25. desember. Kontakt med Beagle 2 blei aldri oppnådd og ein veit ikkje om sonden landa på Mars. Sonden blei meldt tapt av ESA den 6. februar 2004.

Watzespitze er eit 3 532 meter over havet høgt fjell i Ötztaleralpane i det austerrikske forbundslandet Tirol, og er den høgste toppen på fjellryggen. Den markante dobbeltoppen, sørtoppen av fjellet ragar 3 501 moh stupbratt over sørdelen av fjellskaret Madatschjoch, gjev eit overveldande inntrykk med sine hengebrear, bratte egger og bergveggar.

Stewart sin byplan hadde ei rekkje vide og rette gater lagde ut i eit rektangulært mønster, der midtpunktet var ein open plass på sju ha, seinare kjend som The Square. Av landemerke oppkalla etter Stewart, finst Stewart Crescent i Palmerston North og Mount Stewart nær Sanson.

Ein viktig del av Lahti sitt sjølvbilete har vore vintersportsbyen Lahti. Terrenget rundt Lahti er etter finske forhold relativt kupert, på grunn av Salpausselkä, den store moreneryggen som går i aust-vestleg retning gjennom heile Sør-Finland. Kombinasjonen av hoppbakkar, skiløyper i eit variert terreng og eit slalåmsentrum har gjort Lahti til ein vintersportstad. Lahti har arrangert VM på ski seks gonger, i 1926, 1938, 1958, 1978, 1989 og 2001. Det siste arrangementet vart stygt skjemt av ein dopingskandale, der det viste seg at store delar av arrangørnasjonen sitt landslag hadde brukt dopingmiddel.

Målet med kampanjen varierer med kva type kampanje spelaren har vald. For å vinna kortkampanjen må spelaren slå ut ein eller to andre nasjonar samt ha kontroll over 15-20 byar/regionar. For å vinna langkampanjen må spelaren kontrollera minst 45 byar/regionar samt ha kontroll over ein eller to spesielle byar, som til dømes Jerusalem, Granada, Roma eller Konstantinopel.
Denne artikkelen inneheld stoff som er offentleg eige frå United States Geological Survey-artikkelen «Jeroboambreen» (innhald frå Geographic Names Information System).

Rainier III av Monaco, fullt namn Louis Henri Maxence Bertrand Rainier Grimaldi (31. mai 1923–6. april 2005) son av Pierre Grimaldi og arveprinsesse Charlotte av Monaco var frå mai 1949 til mars 2005 regjerande fyrste av Monaco.

Den siste soloplata ho har gjeve ut, er Blå lengsel frå 1992. Dei siste åra har ho gjort klassiske konsertar, jolekonsertar, og utvikla seg meir som kunstmålar. Ho har studert i New York og fullførte ein mastergrad i fine art ved New York Academy of Figurative Art i 2002.

Den fyrste finske jarnbana gjekk frå Helsingfors til Riihimäki. Seinare vart jarnbana austover mot St.Petersburg bygd frå Riihimäki, dvs. ein stor omveg, samanlikna med å dra meir austover. På 1990-talet avgjorde staten å byggje ei ny jarnbane, direkte frå Kervo til Lahtis. Den nye jarnbana, som vil stå ferdig i 2006, og som er rekna til å koste 331 millionar euro, kjem til å korte reisetida mellom Helsingfors og Lahtis monaleg, og i praksis gjere Lahtis til ein del av Helsingforsregionen. Verknaden av denne jarnbana er allereie synleg i bustadprisane i Lahtis.

Etter nokre sesongar med få gode prestasjonar nærma Klemetsen seg verdseliten i 2011-sesongen. Han deltok i begge dei individuelle tevlingane i verdsmeisterskapen i Oslo og vart nummer ni i øvinga der det vart hoppa i normalbakken. I den siste øvinga, då det vart hoppa i storbakken Holmenkollbakken, overraska han stort og vart beste nordmann på fjerdeplass.

Wilde studerte klassisk litteratur ved universitetet i Dublin til 1874, og vann Berkeleys gullmedalje for sin innsats. Han fekk eit stipend til universitetet i Oxford, der han studerte vidare til 1878.

Der går fem bussruter i byen og tettstroka minst ein gong i halvtimen. Noko sjeldnare går det ruter til Linton, Ashhurst og Feilding. Elles er det hyppige busavgangar til Massey University og IPC Campus.

Brihadisjvara-tempelet i Thanjavur, som er vigd Sjiva, stod ferdig i 1009. Dette er blant dei største og høgaste av alle indiske tempel, med eit hovudtempeltårn på nær 66 meter. Meisterverket er eit høgdepunkt i sørindisk arkitektur, og er teke med på verdsarvlista til UNESCO.

I Slovenia vert elva stundom kalla «Den vene smaragdelva» på grunn av det samaragdgrøne vatnet. Ho er visstnok ei av få elvar i verda som har ein slik farge gjennom heile løpet. Soča inspirerte den slovenske diktaren Simon Gregorčič til å skrive det mest kjende diktet hans Soči (Til Soča), eit meisterverk i slovensk poesi.

Journey var det siste av tre spel som vart laga i ei avtale mellom Thatgamecompany og Sony, der dei to føregåande var Flow og Flower. Utviklinga byrja i 2009, kort tid etter lanseringa av Flower. Spelet vart skapt av 18 personar som i hovudsak hadde delteke i utviklinga av Flower. Spelet vart utvikla med PhyreEngine, Sony sin spelmotor, som eit grunnlag.

Längenbühl på tysk, fransk og italiensk i det nettbaserte Historisches Lexikon der Schweiz/Dictionnaire historique de la Suisse/Dizionario storico della Svizzera.
Perovskitt er eit relativt sjeldan mineral på jordoverflata. Farge gul, brun eller svart. Det krystalliserer rombisk (pseudokubisk) og er eit kalsiumtitanoksid med formel CaTiO3. Det er funne i syenittpegmatitt ved Langesundsfjorden og i Nordland.

Denne artikkelen inneheld stoff som er offentleg eige frå United States Geological Survey-artikkelen «Thumb Promontory» (innhald frå Geographic Names Information System).

Den første offisielle utgåva av songen var opningssongen på debutalbumet til The Band, Music from Big Pink frå 1968, utan Dylan og med Manuel på solovokal.

Eskimogås har ei kroppslengd på 53-66 centimeter, omtrent på storleik med ei ringgås (Branta bernicla), og ho veg vanlegvis mellom 1,2 og 1,8 kilogram. Hoene er vanlegvis litt mindre og litt lysare enn hannane. Utsjånaden minner om snøgås, men eskimogjæser er mykje mindre og har kortare nebb enn snøgås. Den ganske lubne kroppen er dekt med ei kvit fjørdrakt; einaste unntaket er dei svarte vengfjørene. Halsen på snøgåsa er relativt kort; det rosa nebbet er òg kort, med eit lite blåaktig framspring over nebbrota, mindre tydeleg hos hofuglane. Augefarga er mørkebrun. Beina er farga i djup rosa, slåande er òg den oppståande baktåa som er godt synleg.

Tverlandsbrua er ei 670 meter lang bru på riksveg 80 ved Hopen i Bodø. Bruk gjer vegen mellom Fauske og Bodø rundt to kilometer kortare og gjer at ein unngår eit rasfarleg parti. Ho vart opna den 9. november 2013.

Denne artikkelen inneheld stoff som er offentleg eige frå United States Geological Survey-artikkelen «Lliboutry Glacier» (innhald frå Geographic Names Information System).

Fredsøya er ein israelsk-jordansk park ved samløpet mellom Jordanelva og Yarmouk, på grensa mellom Israel og Jordan. EIn kan sjå Naharayim vassenergiverk frå parken.

Ein putt er ein flatbotna spegelbåt som er kjend frå om lag 1900. Båttypen finn ein helst i Lyngør. Sidene er to bordgangar høge. Borda er limte saman, og skrudde med messingskruar til ei utvendig list. Framme er borda festa til spunninga i stamnen. Ved hjelp av malar får båten den ønskte fasongen. Etter at akterspegelen er innsett vert botnborda, som ligg på tvers, spikra på. Ei langsgåande kjølribbe forsterkar botnen. Båten har eit par tollepinnar. Putten er om lag tre meter lang og vel ein meter brei.Den flate botnen gjer putten stabil. Han er så stiv at han egnar seg ikkje i sjøgang. Den flate botnen gjer at han er grundtgåande.

Benjamin Robert Sigmund (fødd 3. februar 1981 i Blenheim i Marlborough-regionen) er ein newzealandsk fotballspelar som spelar i forsvar for Wellington Phoenix i den felles australsk-newzealandske ligaen A League, og for New Zealand sitt landslag.
I høgdedraga som ligg inntil byen er det ofte vedvarande vind, særleg om våren. Mykje av desse områda ligg innanfor bygrensene, og åsane her har ord på seg for å ha den mest stabile vinden i landet. Som eit resultat av dette er Palmerston North under aukande press mellom verksemder som vil byggja ut vindkraft for fornybar energi, og folk i lokalmiljøet som ønskjer å ta vare på den urørte naturen. Nær byen ligg likevel den største straumproduserande vindmølleparken på den sørlege halvkula, med 158 turbinar i Tararua og Ruahine Ranges. Parken sørgjer for elektrisk kraft til nesten 30 000 bustadar.

Gals (fransk Chules) er ein kommune i Seeland i kantonen Bern i Sveits. Kommunen har 718 innbyggjarar (2010) og eit areal på 8 km². Kommunesenteret ligg 445 meter over havet.

Cape Rymill er eit bratt nes ovanfor den sentrale delen av Hearst Island langs austkysten av Palmer Land. Det er kalla opp etter John Rymill av medlemmar frå East Base frå U.S. Antarctic Service (USAS) som kartla denne kysten til lands og frå lufta i 1940. Rymill var leiaren for British Graham Land Expedition (BGLE), og i 1936 for ein sledetur austover over Den antarktiske halvøya.

Fjellklatresmett (Xenicus gilviventris), maori Pīwauwau, er ein klatresmett, endemisk til Sørøya på New Zealand. Medan arten er i dag avgrensa til alpine område av Sørøya, indikerer funn av fossil at han ein gong òg levde på Nordøya. Han er den mest sjeldne av dei to overlevande artar av klatresmettar, og han er truga av introduserte pattedyr. Fjellklatresmetten er òg einaste nolevande arten i slekta Xenicus.

Butrint eller Butrinti er ein historisk by i Albania som står på UNESCO si verdsarvliste. Han ligg på ei lita halvøy mellom Kérkyrasundet og Butrintsjøen, nær den albanske byen Saranda og grensa til Hellas.

Muskeg Gap er eit lågt eid ved nordenden av Sobral Peninsula i Graham Land. Eidet gjer det mogeleg å reise langs kysten og unngå ein lang omveg rundt halvøya. Det vart kartlagt frå landmålingar av Falkland Islands Dependencies Survey (FIDS) (1960–61) og namngjeve av UK Antarctic Place-Names Committee (UK-APC) etter den kanadiske traktoren «Muskeg».

Niger er den største elva i Vest-Afrika, over 4000 km lang. Ho renn gjennom Guinea, Mali, Niger, på grensa til Benin og til slutt gjennom Nigeria. Ho renn ut i eit massivt delta. Niger er den tredje lengste elva i Afrika, berre Nilen og Kongo er lengre.

I Ibsenåret 2006 vart det løyvt 23. millionar kroner til fullt renovering av leilegheita, som i tillegg har fått ei interessant utstilling. Alle av Ibsens møblar er òg på plass. Dette skjedde same året han døydde.

I 1994 avstod Israel området til Jordan som ein del av fredsavtalen deira. Jordan gjekk med på leige det attende slik at bønder frå Ashdot Ya'acov kibbutz kunne dyrke jorda der. Jordbruket held fram under ein 25-årsavtale, som automatisk vert fornya. Det vart oppretta ein port slik at israelske turistar kunne vitje parken utan behov for visum eller pass.